
О Б Щ И Н А   Р А З Г Р А Д

З А П О В Е Д

№ РД-765/08.07.2026 г.

Подадено е заявление с вх. № 2117-31/20.03.2026 г. от Димитър ………. Димитров и Иван ………. Стойков – собственици на поземлен имот с идентификатор 54105.20.120 по КККР на с. Осенец, община Разград в м. „Мералък“ /поземлен имот в урбанизирана територия в бивш стопански двор/ да се одобри план за застрояване и работен устройствен план към него.  
Искането е да се одобри подробен устройствен план /ПУП/ - план за застрояване за  поземлен имот с идентификатор 54105.20.120 с ново отреждане „За производствено - складови дейности“ в устройствена зона – предимно производствена /Пп/ по КККР на с. Осенец, община Разград  в м. „Мералък“ /поземлен имот в урбанизирана територия в бивш стопански двор/ и работен устройствен план към него.
Представено е писмо с изх. № И-280/20.01.2026 г. от РИОСВ-Русе, с което информират възложителите, че инвестиционното предложение не подлежи на процедура по екологична оценка или преценяване необходимостта от извършване на екологична оценка и нотариално заверени декларации по чл. 21, ал. 5 от ЗУТ за свързано застрояване от собствениците на съседните поземлени имоти с идентификатори 54105.20.117 и 54105.20.119 по КККР на с. Осенец, община Разград.
Във връзка с гореизложеното и на основание  чл. 129, ал. 2,  чл. 109, ал. 1, т. 3, чл. 110, ал. 1, т. 3, чл. 113 и чл. 21, ал. 5 от Закона за устройство на територията, заявление с вх. № 2117-31/20.03.2026 г. от Димитър ………. Димитров и Иван ……….. Стойков и Решение № II по Протокол № 6 от 25.06.2026 г. на ОЕСУТ, 

З А П О В Я Д В А М:

Одобрявам подробен устройствен план – план за застрояване/ПУП-ПЗ/ и работен устройствен план /РУП/ в поземлен имот с идентификатор 54105.20.120, като го отреждам „За производствено - складови дейности“ в устройствена зона предимно производствена /Пп/ по КККР на с. Осенец, община Разград в м. „Мералък“ /поземлен имот в урбанизирана територия в бивш стопански двор/, със свързаното застрояване по общите граници със съседните поземлени имоти с идентификатори 54105.20.117 и 54105.20.119 по КККР на с. Осенец, община Разград, съгласно приложените проекти, представляващи неразделна част от заповедта.
Настоящата заповед да се съобщи по реда на АПК на заинтересованите лица, които могат да я обжалват в 14-дневен срок от съобщаването й чрез Община Разград пред Административен съд гр. Разград по реда на чл. 215 от Закона за устройство на територията.



ДОБРИН ДОБРЕВ	
Кмет на Община Разград

